Berriz egiteko gogoarekin geratu naiz — Gaztezulo\nBerriz egiteko gogoarekin geratu naiz\nBerriz egiteko gogoarekin geratu naiz Hilabete honetako Zulobero atalean Iratxe Ormatzak igo du tenperatura GAZTEZULOn! https://www.gaztezulo.eus/albisteak/berriz-egiteko-gogoarekin-geratu-naiz https://www.gaztezulo.eus/albisteak/berriz-egiteko-gogoarekin-geratu-naiz/@@download/image/Captura de pantalla 2017-07-28 a las 10.55.29.png\nHilabete honetako Zulobero atalean Iratxe Ormatzak igo du tenperatura GAZTEZULOn!\n‘Bizarra’ dio gaztelaniaz traolak. Makina bat bizarren argazkiak daude. Argazki batzuk barre egiteko eginda daude; beste batzuk, enkoadraketa bat, intentzio bat zer den ez dakiten eskuek egindakoak, azkar pasatzen ditut horiek. Halako batean: haginek eusten diote beheko ezpainari, aho ertza baino ez da ikusten, eta bizar argia. Odola alura joan zait, eta umeltzen eta handitzen sentitu dut, eskuarekin igurtzi dut. Gainerakoa, mutilaren gorputza, neure erara eratu dut. Mutilaren eskuek laztantzeko gogoa dute, leun eta gogor heltzen didate ipurdia, handituz doaz nire ezpainak: gehiago nahi dute. Ahoak bizkarra miazkatzen dit, goitik behera, behetik gora, biribilak eginez, noiz haginka egin; bizarraren ileak igartzen ditut; ipurdian sartzen dit eskua, aurrera doa uzkia laztanduz, alua gero, klitoria azkenik. Neure aurrean jartzen da, bere begi argiek erakusten dute nire gorputza desiratzen dutela, beste ezer baino gehiago. Eta horrela jarraitu dugu, nik goia jo arte, bere eskuekin, nire eskuekin.\nOstiral arratsaldea da, pantailaren aurrean nago; pantailaren atzean, telebista. Webgunean sartu naiz berriro. Sarri sartzen naiz, orain arte ez dut jarri hitzordurik. Azken unean, beti aurkitzen dut aitzakiaren bat. Beldurra da, nik uste dut, aitzakia handiena. Gaur beldur eta guzti egingo dut. Erabakia hartu dut, eta irmo egingo diot aurre. Bizarduna, bizarrik gabea, bizar gutxirekin, begi argiak, ilunak, ile laburra, luzea, ile bakoa... denetariko argazkiak ikusi ditut. Honezkero, ez dakit baten batekin ezer nahi dudan. Betiko aitzakia inguruan dabilkit: “Aukeratu, aukeratu.” diotsot neure buruari. Eta egin dut. Bat aukeratu dut. Ordu bi barru geratu gara, taberna batean.\nArropa dantza hasi dut: sexy nahi dut agertu, sexyegi izan bari... Zer da ‘sexyegia’? Gehiegi erakustea? Tira, eder agertu nahi dut. Ipurdi biribila egiten didaten bakeroak jantzi ditut, eta kamiseta berria, eskotea daukana, poltsa eta jaka. Ilea apaindu dut, eta ez dut makillajerik jarri.\nZerbeza ilun bat eskatu dut, eta ia dena edan dut zanga bakarrean. Egarria, kirioak... Nik zer dakit ba. Atzetik entzun dut nire izena: “Elene?” Burua itzuli dut, eta aho bete hortz geratu naiz. Begiak biribil-biribil eginda. Ez du batere antzik. Batere ez. Zer esan behar diot? Ziria sartu nahi izan didala? Tira, hemen bakoitzak bere bitartekoak ditu. Dena dela, ez dakit zergatik ez duen egia esan; gustatzen zait bere aurpegia. Halako batean, berbetan hasi zait: “Ez zara nirekin akordatzen ala? Institutuan elkarrekin ikasi genuen, Joseba naiz.” Eta nik: “A! bai, egia da, barkatu.”. Hau ez da. Institutuan ez nuen ia berba egin berarekin, eta harrezkero ez dut ikusi. Antza, Bartzelonara joan zen ikasten. Telefono-zenbakiak eman dizkiogu elkarri. Ez dut berbetan segitu nahi, bestearekin geratu naiz-eta. Baina Josebarekin ere geratuko nintzateke beste egunen batean. Azkenean, joan behar duela esan dit. Eskerrak. Zurito bat eskatzekotan egon naiz, baina lasai hartzea pentsatu dut. Zentzumen guztiak adi nahi ditut.\nEtxera ekarri dut: nahiago dut horrela. Kontrol handiagoa sentitzen dut. Gainera, pisukideak etxean daude, nahiz eta ikusi ez ditugun. Logelan egongo dira. Kalean, ez nintzen inoiz Santxorekin ohartuko. Izena du, ezohikoa, eta horrek zelanbait izaera berezia ematen dio, beste eite bat. Iruñakoa da, eta graduondokoa ikasten ari da. Gustuko dut gauzak errateko duen modua, bere umore iluna. Kar, kar, kar. Hankak erakusteko esan dit. Zapatilak eta galtzetinak kendu, eta irten baino lehen dutxatu naizela esan diot, urduri. Ezkerreko hankari heldu dio, eta behatz bakoitzari laztanak eskaini dizkio, presa barik, adi-adi. Eskumako hanka hartu, eta laztanaldiari ekin dio. Hiltzean, oinetako barik lurperatu beharko nindutela esan dit, oso politak direla. Barre egin dut, eta berak.\nAstiro kendu dizkit frakak, kuleroak. Izterrak igurtzi dizkit, ipurdia bere eskuetan bete. Arinago, azkarrago, mesedez, esan nahiko nioke. Bere gorputza nahi dut ikusi, laztandu. Ahoan sartu du alua, eta ezpain bakoitza miazkatu dit kanpotik hasita eta barrura, eta klitoriari ekin dio, apur batean baino ez. Gero, nikia kendu dit, apurka, ferekekin. Busti-busti eginda nago. Arnasa estutzen hasi zait. Titiak laztandu dizkit, miazkatu, bularretakoa kendu barik. Ene! Hau da plazera, hau! Biluzik ni, nikia kendu diot, jesarrita bizkarraldea miazkatu diot. Gero, bere gainean jarri, eta etzan dut. Denbora eman dut bere bularraldean, sabelaldean, musuka, azkarrago joateko tentazioari eutsi ezinik, ia-ia. Zapatilak kendu ditu, eta zarata entzun dut, behearen gainean jausi direnean, mugitzen segitu du, eta galtzetinak kentzen ibiliko dela pentsatu dut. Fraken botoia kendu dut, bere zakila gogor-gogor eginda igartzen dut. Ahoan sartuko nuke. Sartuko dut. Baina lehenago frakak jaitsi dizkiot, eta zakila igurtzi dut, zelan mugitzen den igarri dut neure eskuan. Gero bere gainean jarri naiz, zakila galtzontziloaren azpian, eta nire laua gainean, ezpainak bustiak ditut, eta musua, sakon eta umela eman diot.\nOhean etzan nahi izan nau; ez diot utzi, eta neure gorputza igurtzi dut bere gainean, eskuak lotu ditugu, eta begietara begiratu diogu elkarri, grinatsu. Sua dugu gorputzean. Galtzontziloak kendu dizkiot. Ene! jango nioke; jango diot, ahoan sartu dut zakila. Indartsu sentitzen naiz; kontrola dut, erabateko kontrola, eta horrek berotzen nau; sutan nago; grinak gorputz osoa hartzen nau, eta bere zakila ahoan mugitzen dut, eztarrian sartzen, eta bere arnas estua entzuten dut, etortzeko balego bezala, eusten eusteko ahaleginak egiten dabil, eta segitzen dut ahotik atera, ahora sartzen. Buelta eman dut, eta alua jarri diot ahoan. Miazkatzen hasi da, klitoria handituta daukat, ezpainak busti-busti eginda, handituta nago erabat, zakilaren goiko aldeari ekin diot, suabe, suabe, aurpegian jarri zakila, eta goia jo dut: bai, bai, bai, bai. Eta berriro, jaitsi eta berriz ere etorri naiz, gorputz osoarekin, burmuina burbuilez beterik daukat; ahoan sartu dut zakila, pasioz beterik, eta etorri da, intziri luze batekin, kanpoan isuri du. Berriz egiteko gogoz geratu naiz.


Traizio gozoa • ZUZEU\nAitortza egingo dizut: soitu.es gunean hasi ginen argitaratzen (gaztelaniaz) joan zen maiatzaren 8an, gure glotonia izeneko beste blog gastroliterarioa. Harrez gero, traidore txiki baten antzera sentitzen naiz alua.mundua.com honetako irakurleekin. Zeurekin, alegia.\nGertatzen da, aluamundua izan arren nire eta gure boglari ibileraren sorburua, orain milaka (omen) ditugula irakurleak han, Espainia Handi guztian. Eta hala, bertigo moduko batean murgildurik, ahaztuxe daukat blog bihotzeko hau. Ez dut itxi nahi, baina zaindu ere ezin dut, oraingoz. Gainera, laino batean sartuta bezala bizi naiz aspaldion eta ezer gutxi daukat inori zintzoki eta hemen esateko. Konta nezake, esaterako, joan den domekako marea baxuan nola ibili ginen karramarrotan, edota sukaldari handien arteko kalapitak nola ez didan eragiten dardara apurrik. Konta nezake, datorren barikuan JATEAREN EGIAK saio berria hasiko dugula ETB1ean, arratseko 21’30tan. Konta nezake Anjel Lertxundirekin lehengo batean izandako jendaurrekoa edo konta nezake nola ari naizen Mark Twainen autobiografia irakurtzen. Konta nitzake mila gauza, kontua da, ordea, ez dudala bat bera ere kontatzeko indarrik. Pasatuko ahal zait ganoragabekeria alu hau. Ikusiko.\nametsak non gorde dituzu?\n6 pentsamendu “Traizio gozoa”-ri buruz\nbeste 2008-05-26 20:02\nba deskantsatu pixkot baina ahal duzunean bueltatu hona, nik behintzat soitu-n ere jarraitzen zaitudan arren, gustorago irakurtzen ditut hemengoak.\nJatearen egiak? zer da hori?\niruberten 2008-05-26 22:15\nGozatu, baina arrakastarekin posoitu gabe gero!\nKukufate 2008-05-27 08:58\nBaina zer da zehazki Soitun zuk idazten duzuna? Hor atal asko daude eta…\nKukufate 2008-05-27 09:25\nParkatu. Orain konturatu naiz Glotonia izeneko atala dagoela Soitun.\nWalter Oskoz 2008-05-28 09:50\nHau marka, alfertuta eta traidore!\nBatzuk ordea hasi berri gara banitate telematikoaren kontu hauetan.\nPD Soitutik pasatzen garen arren, Glotonia gogokoago genuen. Edo gertuago, agian.\nALUA MUNDUA! » Blog Archive » Neke eta atsegin artean 2008-06-24 18:11\n[…] Zuetako batzuk, aspalditik alua mundua honetako irakurle zaretenok, kexu agertzen zatzaizkidate (bai, zatzaizkidate idatzi dut, zergatik ez hortxe badaukagu aukeran aditz zehatz hori?) sarrera gutxiago egiten dudalako blogean orain beste garai batean baino. Egia da, eta aitortu dudala uste dut, hemen eta hemen, horren kausa eta damua. Baina arrazoiak ere baditut horretarako, azken bolada honetan (eta urtebetera doa!), sekula baino lan gehiago egiten ari bainaiz telebistarako. Honez gero konturatuko zineten SAUTRELA bihotzekoaz gain, baditudala beste zeregin batzuk ere, JATEAREN EGIAK, kasu. […]


Azken NOAUA! uztailaren 19an, adi ohar hauei - Usurbil - Noaua.eus\nAzken NOAUA! uztailaren 19an, adi ohar hauei\nNoaua Aldizkaria 2019-07-10 08:19\nUztailaren 15era arteko epea duzue udako oporraldi aurreko azken astekarirako ohar edo zorion agurrak helarazteko. NOAUA! kideontzako bigarren oharra: egun horretan bertan, uztailaren 15ean bazkidetza kobratzen hasiko gara.\nOporren atarian gara NOAUA!n ere. Egunotan jasoko duzueudako azken aurreko astekaria. Uztailaren 19an plazaratuko dugu azkena. Ordurako ohar edo zorion agurrik baduzue, uztailaren 15a baino lehen bideotatik helarazi: erredakzioa@noaua.eus/ 943 360 321. Udako etenaldiaren osteko lehen NOAUA! irailaren 6an argitaratuko dugu.\nNOAUA! K.E.-ko bazkideentzako oharra. Urtero moduan, uztailaren 15ean hasiko gara bazkidetza kobratzen (40 euro) banku bidez, hala egiteko baimena eman diguzuenok. Bestela NOAUA!ren kontuan egin beharko duzue ordainketa edo bulegora etorri. Ogasunean hobaria jasotzen segitzeko aukera izango duzue; gogoratu, egunotan kobratuko zaizun bazkidetza dela eta, hurrengo urteko errenta aitorpenean hobaria jaso ahalko duzue. Azken urtean, zuen datu pertsonaletan aldaketarik izan baduzue ahalik eta lasterren jakinaraztea eskertuko genizueke. Argibide gehiagorako: 943 360 321 edo elkartea@noaua.eus. Beste behin, eskertu egin nahi dizugu, aurrera jarraitzeko ezinbestekoa zaigun zure ekarpenarekin NOAUA! babesteko egiten duzuen ahalegina.


Pop-Rock Kategoria - Bilbao Hiria Pop-Rock Lehiaketa 2019 - Bilbao Gazte\nPop-Rock Kategoria – Bilbao Hiria Pop-Rock Lehiaketa 2019\nIrune Vega konposatzailearen proiektu pertsonal sortu berria da Airu; iazko duan, musikaria, abentura batean murgildu zen, eta zuzenekora ekarri dute berak eta beste hiru\nameslarik. Proposamen minimalista da, riff erraz, ahaire triste eta ahots iluna darabiltzana, keinu eginez zenbait literatura- eta zinema-lani. Airu Bilborockeko oholtzara igoko da, beren ibilbide laburrean dagoeneko hainbat zuzenekoren esperientzia bildurik.\nEsperimentazio hutsa eta perfekzioaren bilaketa dira madrildar boskote bitxi honen\ngoiburuak; dagoeneko hainbat urteko karrera egina dute. Rock alternatiboaren eta\natmosfera esperimentalen artean dilindan dabiltzan soinu-paisaien sortzaile urduriak dira, eta hizkuntza figuratiboz betetako lirika machadotarraz baliatzen dira hartarako. Haiei entzutean, argi geratzen da beren zuzenekoak ikusizko eta entzunezko esperientzia\negiazko bat eskaintzen duela.\nRock alternatiboko talde bat dira, eta ez da erraza noiz sortu ziren zehaztea. Haien\nkantak 90eko hamarkadakoetan nahiz 60ko hamarkadako pop-ekoetan dute inspirazioa. Ahots bero bat dute ezaugarri nagusia, protagonismo handirik gabea, eta girotzeko armonia batzuk eta erritmo sortzaileak dituzte bermaleku; proiektua, hartara, sailkatzen zaila da, oso bakan eta pertsonala.\nAhots berezi urratuak eta bi musika-tresnak osatzen dute Clef Gentleman bikotearen apustuaren oinarria. Madrilen familia bildu zeneko baten ostean sortua, 2013a aldera, beren proposamenaren zertzelada txikiak barreiatu izan dituzte harrezkero, proposamena, hasteko, akustikoa delarik, baina banda osoarekin emana zuzenekoan. Soinu ondo heldu bat, indie folkaren ukituak dituena, eta ideia oso argiak.\nGo Cactus anaia nagusia da, bere bizimodua egiten hasteko borrokatzen dena eta kimikaren eta alkoholaren bidez barnea arakatzeko abentura baterantz abiatzen dena. Bartzelonan bizi diren mallorkar hauek kaliforniar eskolako garage arin bat praktikatzen\ndute, nagusiki gitarra eta bateria azeleratuak darabiltzaten lanekin. Ezinezkoa izango da\nBilborocken geldirik irautea.\nRock amerikarraren doinuak darizkie Indian Hawk-en nota eta akordeei. Valentziar artegiroko musikari esperientzia handikoen proiektu berria, oso aspaldi ez dela erabaki\nbaitzuten elkartu eta forma ematea beren apeta berriari. Doinu itsasgarriak, kirol zelaietako rocka eta ingelesezko hitzak dira lehenbiziko erreferentzia baten osagaiak,\noraindik ere argitaratzeko baitago.\nElkartu eta dagoeneko aterabiderik ez duen istorio batean menturatu zirelarik sortu zuten Bartzelonan haurtzaroko bi lagunek bikote hau, zeinaren izenak mezu bat ezkutatzen baitu. Ezin sailkatuzkoa da haien musika, baina gauza bat argi dago: haien kontzertuak umorez beteak izaten dira, eta haien punk jarrera imita ezina da.\nSevillatik datoz, eta lau haizetara zabaldutako sekretuaren izatea onartzen ari direla oraindik, Los Reyes Magos taldeak pop psikodeliko moduko bat ontzen du, eta berdin\ngogorarazten digute Los Brincos nahiz murgilarazten gaituzte Grateful Dead-en rock azidoan edo eroaten gaituzte Lori Meyers azido baino haragokoekin amets egitera.\nSaltsa eta cumbia bilbotar erara. Musika elektronikoaren, psikodeliaren eta are rock apur baten ukituekin prestatzen da bitxi hau, Bilbon finkatutako kolonbiar biren gogotik sortua, uriko musika-giroko musikari aditu biren laguntzarekin.\nBizkaiko boskote honek hainbat urteko esperientzia du bildua agertokietan eta grabazioestudioetan, eta bere post rock eta emo-indie proposamen irmoa dakarkigute Bilboko Urira, gaztelaniaz kantatuz. Beren azken erreferentzia hainbat kantaz osatua da, zeintzuek lelorik gabe egiten baitute aurrera, kontakizun nagusiari trabarik egin gabe, eta bi zatitan kontatuz hura zuzenekoan, akatsik gabe.\nIparraldetik datoz, baina ez oso urrutitik, Orbelen soinuzko errituak. Ilunzaletasuna eta\ntrinkotasuna, emakumezko ahots bat dutela aitzinean, Emma Ruth Rundle-en tankeran\nmantrak errezitatzen dituelarik, gutxieneko oinarri batzuekin. Ibiltari goibel eta\nmisteriotsuak, post rock zaratatsu eta biziko proposamen honekin.\nAnak eta Rakelek osatzen dute Pinpilinpussies, garage pop gordin eta zuzenekoa jotzen\nduen bikotea. Jarrera misteriotsu bezain alproja dira beren lo-fi proposamen desitxuratuaren oinarri. Ibilbide labur baina mamitsua daukate egina, eta zalaparta- eta\nburrunba-eskaintza ederra dakarte.\nSan Jeronimok musika intimista bat egiten du. Dreampop giroak marrazten dituzten\nkantak, apaindura minimalistekin eta ahots goxo eta ezti batekin. Denborarekin, neosoularen moduko eremuetan barneratu dira, edo musika elektroniko lasaiagoetan,\nbazterrean utzi gabe lasaitasun- eta gogoeta-giro hori, beren kanta guztietan soma daitekeena.\nMadrildar hauen soinuek mende hasierako britaniar indie-aren boomeko uztarik onena\ndakarkigute. Strokes, Ferdinand eta bidean geratu ziren beste batzuk datozkigu gogora\nhaien lanak entzutean, nahiz eta bide berezietatik ibiltzeko ausardia izan, hala nola post\npunkaren eta are surf-aren bideetatik ere, Shakespeareren hizkuntza dutela komunikaziorako bide.\nWicked Wizzard taldea Mungian sortu zen, nahiz eta, haien kanten soinuagatik, ez lukeen\ninork esango. Amerikar basamortura bidaiarazten zaitu haien lanetako batek, edo lehenbiziko Black Sabbath-etara, eta ez dira uzkur psikodelia-ukitu batzuk eransteko,\ndinamismo gehiagoz hornitzearren beren lehenbiziko eta oraingoz disko bakarra (2018an\nargitaratu zen) entzutean izaten den esperientzia.\nBiolina, gitarra eta banjoa dira Young Foresten proposamenerako behar diren elementu\nbakarrak; talde honek, ahots joko liluragarri bat ere baliatzen duelarik, folk amerikarreko\nkanta ikaragarriak ontzen dituzte, Springsteen, Dylan eta gaur egungoago diren Mumford\n& Sons dituztelarik inspirazio. Ahotsezko armoniak dira talde honen alderdirik sendoena,\neta badakite zuzenekoan beren publikoarekin konektatzen, kanta optimista eta erraz laguntzekoekin.


Fernando Buesa Fundazioaren hezkuntzako 9. boletina / 2013ko urria\nKULTURA ARTEKO HEZKUNTZA. KONSTRUKTU ZAILA, ERRONKA ABERASGARRIA*\n“Eskola horretan beltz, mairu, hego amerikar, errumaniar, txinatar anitz daude. Nire seme-alabak hemengo neska-mutilekin ikas dezatela, gure kultura ezagutu dezateka nahi dut..., ikastetxe hau ghetto bat da”. Zoritzarrez, gure eremu komunetan askotan entzuten dugu esaldi hori. Gure bizilagunek modu ezkorrean sailkatzen dituzte ikasle atzerritar ugari dituzten ikastetxeak. Arrazakeria edo xenofobia arazo bat da soilik? Gure berezko nortasuna bidezko moduan aldarrikatzeaz ari gara? Eskolak gure ohiturak gure kulturan barneratzeko eremu bat izan behar du, ez dira beste toki batzuetatik etorritako ikasleen hizkuntzak, erlijioak, ohiturak agertu behar? Kapitulu honetan diskurtso horien atzean egon daitezkeen motibazioei buruz egingo dut hausnarketa, ezen Javier de Lucasek gogoratu digun bezala (2012: 15. orri.) asko ikas baitezakegu gizarteratzeko prozesua bermatzeko orduan saihestu behar dugunari buruz, baita eskolan barneratzeko orduan ere, gizarte patologia horiek aztertuz gero.\nTaguieffek argi eta sendo azaldu zuen zer berritasun eta iruzur dituen europar nazionalisten diskurtso berri horrek ohiko ideologia arrazistaren aldean. Diskurtso berri horretan arrazaren kontzeptuaren ordez kulturarena agertzen zaigu, eta kulturizazio hitzaren ordez, biologizazio hitza erabiltzen da. Ramón Flechak (1995) ere maiz gogoratu duenez, europar arrazakeria berriak, muturreko nazionalismo batek sustatutakoak, “egitate bereizgarria” bere leit motiv bihurtuko du. Diskurtso horiek guztiek —egileek aurkakoa badiote ere—, norberarena den horren gaineko gehiegizko amodioa gizarte-erreminta tresna arriskutsu bihurtuko duten zenbait jokabide sortuko dituzte eta horrek zenbait gizarte-kategoria estigmatizatu sortuko ditu. Herritarren parte bat beste baten aurka jartzeko zirikatzen duenak, bestearen sinboloak erretzen dituenak, futbol-zelaian iraintzen duenak, bizilaguna mespretxatzen gozatzen duenak, beste baten kolorea, hizkuntza, erlijioa edo ideologia irrigarri uzten duenak, erasotzeko edo hilketa arrazistarako urratsa ere eman dezake. Maaloufek gogoratzen duenez (2001: 13. orri.) “diskurtso horiek sortzen dituztenak hilketen benetako egileak dira". Bestearen aurka erabilitako “egitate bereizgarriak” gizarte pertzepzio, diskurtso, kategoria jakin bat sortuko du, ahultasun handiko talde gutxietsi bat alegia: immigranteak. Hori dela-eta, halakoak dauden hiri eremuak, baita eskoletan eta institutuetan ere, “ghettotzat” hartzen dira. Nolabait "mespretxatzeko diskurtso” mota bat da (Javier de Lucas: 65. orri.) eta horrek zenbait gizarte-kategoria eta izen-harreman sortzen ditu; horiek guztiak ezinbestekoak ditut fenomeno hau ulertu ahal izateko.\nEuskal Autonomia Erkidegoan, atzerritik datozen herritarrak ikusgarri bihurtzeko prozesua nahiko fenomeno berria da (2000. urtean Euskadin 21.130 atzerritar ziren, 2012. urte hasieran 131.230 ziren). Hamarkada batetik hona baino ezin dugu esan gure herrietan atzerritar herritarren kopurua esanguratsua dela eta, hala ere, ahots ugari erronka aberasgarri horren aurka agertu dira; erronka horrek mestizaje eta "kreoletze” etorkizunerantz eramango gaitu. Atzerritarren aurkako diskurtso horiek egungo espainiar krisi ekonomikoan eta gerta daitezkeen gizarte kataklismoetan oinarritu dira eta, nire ustez, horretarako oso hitz gaiztoak erabiltzen dira, hala nola, inbasioa, bolada, migrazio-bolada edo gainezkatzea. Sami Naïrrek horiei "metafora arduragarriak” izena jarri die.\n*Jesús Prieto Mendaza, maisua, Gizarte eta Kultura Antropologian lizentziaduna, Nazioarteko eta Kultura Arteko Ikasketetan doktorea. Deustuko Unibertsitateko eta Arabako Erizaintza Eskolako irakasle laguntzaile da eta Vitoria-Gasteizko Berritzegune A02 Irakasleei Laguntzeko Zentroko aholkulari da.\nKULTUA ARTEKO HEZKUNTZAREN INGURUAN DITUGUN PEDAGOGIA-BALIABIDEAK\nMigratzaileak gizarteratzeari dagokionez. Onargarria eta onartezina denaren artean.\nKulturak eta hezkuntza mundu globalean\nKultura arteko hezitzailearen dekalogoa\nKultura-desgaitua: bereizketaren eta bereizketarako beste figura bat. “Kultura arteko hezkuntza” deitutakoari buruz.\nEl País 2013/09/29


“Nire praktikak irudien funtzionamendua ikertzen du, hauekin dituen nolabaiteko “topaketa afektiboak” argitara eramanez.”\nBelén Cerezo, artista, ikertzailea eta hezitzailea da. Bere praktika eta arte ikerketak irudien funtzionamendua ikertzen du, hauekin dituen nolabaiteko “topaketa afektiboak” argitara eramanez. Honen lanak, ikus-entzunezko instalazio forma hartzen dute, bideo, argazki eta testuak. 2017az geroztik, Clarice Lispector idazlearen lana oinarri harzten duen ikerketa artistikoa burutzen ari da.\nEgin dituen azken proiektuetatik, ondorengo hauek nabarmentzen dira: Un triángulo, tres vértices. _ser_ rizoma, ESKUALDEA 2019, Artium eta Bizkaiako Foru Aldundiak ekoiztua eta OPEM residencia-exposición en The Collection, Lincoln. 2019an, Brasilgo Nortesten egoile egon zen Etxepare Euskal Institutuaren beka jaso ondoren eta 2018an, “Viviendo al Día” bakarkako erakusketa egin zuen Montehermoso Kulturgunean. 2016an, Bilbaoarte Fundazioan egoile gisa egon zen eta ‘Rehearsing Memory, Belton 2015’ proeiktua garatu zuen The national Trusten enkarguz.\nBelén Cerezo Arte Ederretan doktoratu zen Nottinghamko Trent Universityn (2015) eta egun, bertako Argazkilaritza Departamentuan irakasle da. Arte Ederrak ikasi zituen Euskal Herriko Unibertsitatean eta DEA Argazkilaritza eta Ikus-Entzunezkoetan Balentziako Unibertsitate Politeknikoan. Cerezo zenbait artista eta kritikarien tailerretan hartu izan du parte, besteak beste, Antoni Muntadas, Peio Agirre edota Rabih Mroue eta Jean Luc Moulènerenean. Artista egoilea da “Primaryn”, Nottinghamen eta “Film Free and Easy”ko kide da, Baráhunda aldizkariko editorea izan da eta Atlas argazkilaritza aldizkariaren kolaboratzaile da.\nArgazkigintza, Egunerokotasuna, Espazioa, Gorputzak


#11Mundiala Kroaziak historia egin du\nIngalaterra mendean hartu ostean, talde balkandarrak munduko txapelketa jokatuko du. Hitzordua, igandean, 17:00etan, Frantziaren aurka. Kroaziak balentria egin du, lau milioi biztanle dituen herria izanik, kirol azpiegitura urriekin edo gerra zein erbestearen semeak diren jokalariekin. Honatx, Beñat Zarrabeitiaren analisia.\nSaioak / #11Mundiala\n#11Mundiala Final zortzirenak bertan daude, buruz burukoak tituluaren bila\nBukatu da aurreneko fasea, 16 taldek etxerako bidea hartu dute, euren artean Alemania ahalguztidunak, eta beste hainbestek munduko txapeldun izateko borrokan jarraitzen dute. Final zortzirenetan, Europako 10 talde dauden arren, amerikarrek euren aukerak defendatu nahi dituzte. Honatx, Beñat Zarrabeitiaren analisia.\nItsaso Güemes: "Giza kateak hiru ertz ukitzen ditu, Euskal Herria, Madril eta Katalunia"\nOnda Vasca-ko Itsaso Güemes-en ustez, mobilizazioak hiru ertz ukitzen ditu: Euskal jendartea eta parlamentuan Estatus berriaren inguruan dagoen eztabaida, Espainiako gobernu berria eta Kataluniako egoera #gizakatea\nImanol Fradua: "Gaurkoa mugarri bat da, ez helmuga"\nGure Esku Dagok erabakitzeko eskubidearen antolatzearen alde antolatu duen giza kateak 175000 pertsona bildu ditu. Deia egunkariko kazetari Imanol Fraduak antolatzaileak "zoriontzeaz" gain, "aurrera begirakoen artean, erabakitzeko eskubidea egikaritzeko dokumentua osatu" eta aldarria alderdi politikoetatik harago hedatu behar dela azpimarratu du. Horiek horrela, giza katea "mugarritzat" jo du, baina ez "helmugatzat".\nEnekoitz Esnaola: "PPren ustelkeriaren aurrean EAJ-k marra gorria jarri du eta giltzarri izan da"\nBerriako kazetari Enekoitz Esnaolarentzat, zentsura mozioak aurrera egiteko hiru elementu giltzarri egon dira: "PPren ustelkeria eta haren aurrean EAJ-k marra gorria jarri izana, PSOE-k Rajoy jeltzaleekin adostutako aurrekontuak errespetatuko dituela esatea eta hurrengo hauteskundeen data zehazturik gabe egotea".\nJagoba Alvarez: "Mozioak aldaketa ekarri du, PP oso ahul zegoen eta Rivera ez onik atera"\nJagoba Alvarez irakaslearen ustez, Pedro Sanchezek Rajoyren kontra aurkeztutako zentsura mozioaren ondoren, orain "denborak" oso inportanteak izango dira. Horrekin batera, "PP oso ahulduta zegoela, Podemosek bi urte atzera egindakoaren kontra orain Sanchez babestu du eta Rivera ez du moziotik ondo ateratzea lortzerik izan". Etorkizun hurbilera begira, alor sozialean, aurrerapenak ikus ditzakegula uste du.


Juncal Ballestinen sormen ondarea Artiumen esku geratu da – Gazteon KZ\nDuela pare bat urte, hala ere, hainbat ahalegin egin ziren Artiumen inguruan egoera bidegabe horri buelta emateko. Pandemia gorabehera, bide hori egitea lortu da, eta bide horrek mugarri garrantzitsua izan zuen Bizitza ariketa gisa erakusketan, 2021eko lehen hilabeteetan ikusi ahal izan zena. Baina erakusketa, aurkeztu zenean esan zenez, ez zen egilearen eta haren aztarnaren balioa nabarmentzeko proiektuaren amaiera.\nAnesvad Fundazioaren eskutik, dohaintza formularen pean, artistaren ondare artistiko eta dokumentala jaso berri du museoak. Material hori Otazuko bere tailerrean zegoen eta 40 obra baino gehiagoko fondoa eta dokumentu multzo zabala ditu (erakusketekin lotutako argazki eta dokumentu ugari, kartel eta liburuxketatik hasi eta prentsa-ebakinetaraino).\nPiezak kontserbatzeaz eta dokumentu-funts bat sortzeaz gain, hitzarmenean jasotzen da Frantzia kaleko espazioak Ballestinen ibilbideari buruzko argitalpen espezifiko bat editatzeko konpromisoa duela. Bere garaian, bizirik zegoela, eta nahiz eta tartean kontratu bat egon, Montehermoso kulturuneak uko egin zion hori egiteari.\nGogoratu behar da Ballestínek osasunaren eskubideak sustatu eta babesten dituen GKEa izendatu zuela bere tailerrean zegoenaren oinordeko, orain arte garaikidearen museoa zaindu, mantendu eta hedatuko duen sorkuntza eta dokumentu multzo bat, batez ere Errestaurazioko Foru Zerbitzuak erakusketa horri begira egin zuen berreskuratze-lan garrantzitsuaren ondoren.\nDohaintza hori atzo ofizialdu zen, Garbiñe Biurrun Anesvad Fundazioko presidentearen eta Ramiro González Arabako ahaldun nagusiaren arteko hitzarmen baten sinadurarekin, Artium Fundazioaren arduradun nagusia den aldetik.\nNolanahi ere, akordio horrek inplikatutako aldeentzat garrantzitsua den beste alderdi bat ere badakar: Juncal Ballestín Ikerketa Beka sortzea, museoak duela gutxi ireki duen Ikerketa eta Dokumentazio Zentroari atxikita egongo dena.\nDeialdi honen helburua, Frantzia kaleko espaziotik azaldu dutenez, Euskal Herrian zein nazioartean arte feministaren historiografia garatzea helburu duen ikerketa-proiektu bat hautatzea da, eta museoko programei eta bildumari lotutako artisten eta pentsalarien ekoizpenak aztertzea.\nIldo horretan, Beatriz Herráez museoko zuzendariak atzo adierazi zuenez, “Beka honen deialdiak gure konpromisoaren berri ematen du, alde batetik, Juncal Ballestínen ondarea, haren praktika eta ibilbidea zabaltzeko, eta, bestetik, artearen historian genealogia berriak bultzatzeko eta, oro har, gure lan-eremuan ere emakumeen eta gizonen arteko berdintasun-politikak sendotzeko programak eta ekintzak garatzeko”.\nEkintza horiekin guztiekin, Gasteizek eta Arabak kitatu egin nahi dute “balioa eman behar zaion figura poliedrikoa” desagertu ondoren geratu zen zorra. Emakume hori beti dago urduri eta aktibo, eta haren iragan artistikoa babestu eta zabaldu beharreko oraina da oraindik. Bi helburu horiei erantzuten die bi urte hauetan egindako bideak, baita hirugarren pertsonen batuketarekin ere, Fernando Illana artista eta galerista, besteak beste.\n← Arabako bi argazki artxibok Rifeko gerra erretratatu dute\nSamantha Hudson, Yogurinha Borova eta Agoney, Campos Eliseos Antzokian →


Bahrain Victorious taldeko txirrindulariak agur esan dio Italiako Giroari bosgarren etapan erorikoa izan ostean.\nMikel Landa, lurrean, erorikoaren ostean. Argazkia: EITB Media\nCaleb Ewanek lortu du etapa garaipena eta De Marchik lidergoari eutsi dio\nMikel Landak ezker lepauztaia eta hainbat saihets ditu hautsita, asteazken honetan Bahrain Victorious taldeak jakinarazi duenez. Euskal txirrindulariak agur esan dio Italiako Giroari, bosgarren etapan erorikoa izan ostean.\nLanda helmugarako 3,9 kilometro falta zirenean erori da, seinaleztapen kartel baten aurka kolpea hartuta. Murgiakoa lurrera joan da, eta ezin izan du lasterketan jarraitu. Ospitalera eraman dute, eta bertan egin dizkioten probei esker baieztatu dute ezker lepauztaia eta saihets batzuk hautsita dituela.\n"Lasterketako azken kilometroetan erorikoa izan du Mikel Landak, eta Riccione Ospitalera eraman dute. Bertan, tratamendua jasotzen ari da dituen lesioak ahalik eta epe laburrenean sendatu ahal izateko. Mikelek ez du konortea galdu, eta umore onez eta bizikletan ahalik eta arinen igotzeko gogotsu dago", adierazi du Bahrain Victorious taldeak.


Adimen-mapa timeline | Timetoast timelines\nTimeline created by OhLalanne\nArgazkilari britaniar honek fotograma batean irudi finkoak azkar mugitzea albidetzen zuen aparagailua asmatu zuen.\nLehen animazio filma Stuart Blackton sortuta.\nGaur egungo animazio antzekotasuna\nWarner Bros Porky eta Lucas animazioarekin ahotsak, umoreak etab. sartzen hasi ziren gaur egungo animaioen antzera.\n2. Mundu gerrako animazioa\nEuropan batez ere satirak kontatzen zituzten pertsonai politikoekin. EE.BB aldiz gerra saltzen zuten. Horretarako, estatuak eskaturik, Snafu soldadu animazioa sortu zuten soldaduentzako.\nPantailako leienda. Helduen umorean oinarritzen zen eta "comedia loca" zen.\nAnimazioan politika kontuei buruz hitz egitea zentsuraturik zegoen. Stalinek Disney antzerako animazioak sortzea eskatu zuen.\nEE.BB animazio independientea egiten hasi ziren europaren erara. Abstraktoa ere estiloetako bat zen.\nBoniface´s Holiday erreboluzionatu egin zuen animazioa izan zen. Izan ere, Disney estilotik erabat kanpo zegoen. Animazio konbentzionalaz gain, marionetak ere oso popularrak bilakatu ziren.\nEE.BB berriz ere kritika politikoarekin hasi ziren. Horietako adibide Munro animazioa da.\nHainbat herrialdeen estiloa\nHerrialde bakoitzak bere estilo propioa zuen baina Espanian berritzaileak izan ziren. Izan ere ordanagailuz egindako animazioa sortu zuten. Besteak-beste animazio experimentala ere lantzen zuten. Beraz, hibrido asko sortu ziren, estilo berri gehiago eta experimentazio gehago mundu osoan zehar.\nEfektu ezberdinen erabilpena\nEmilie Cohl marrazki, mozketa eta txontxongiloz fotogramaz fotogramaz filmaturiko pelikulak sortzen hasi zen. Baina reboluzionari handiena Vladislav Starevich izan zen. Winsor MacCay animatzaileen generazioaren isnpiratzaile. Kolorea erabiltzen hasi eta dokumental animatuak sortzen zituen. John Randolph Bray animazio umoretsua egiten hasi zen. Transparentzietan marrazten hasi zen fondo ezberdinetan erabili al izateko. Raul Bar transparentzi horien fijazio sistema sortu zuen.\nErrealtasuna lortzeko teknikak\nOtto Messmere inspiratzaile handia izan zen batez ere EE.UUn. Bere animazioetan aurpegien bitartez oso ondo expresatzen zituen emozioak. Bestetik, Inc Well Studion, Max Fleischer mugimendu errealagoak lortu zituen izan ere pertsonak modelo bezala artzen zituztelako. Horretarako rotoskopio izeneko makina asmatu zuen.\nEuropan batez ere musika klasikoarekin batera abstrakzioak mugimenduan jartzen hasi ziren. Bestetik, Alexandre Alexeieff-ek horratz pantaila, argia eta itzalekin jolasten zuen.\nEuropan mozketak erabili zituzten batez ere. Beste gutxi batzuk txontxongiloak. Baina EE.BBn pertsonaien animazioarekin jarraitu zuten eta 24 fotograma segunduko marrazkiak egiteko jende pila kontratatu zuten.\nLehenak teknikolore sistema erabiltzen. Horretaz gainera, akzio erreala eta animazioa nahasten zuten askotan. Bere animazioetan inertzia eta inpultsoa sartzen hasi zen, baita estiratzea eta txikitzea.\nPeriod: 1940 to 1999\nArriesgatu eta nimatzeko forma berri bat asmatu zuen, pertsonaiak agertzea pose batetik bestera hain zuzen ere. Teknika berri hau Warner Brothersen ezaugarri bilakatu zen


Irekia Eusko Jaurlaritza - Gobierno Vasco :: Soldata diferentziak emakume eta gizonen berdintasun eza betikotzen duela gogoratu du Emakundek\nSoldata diferentziak emakume eta gizonen…\n<img src="https://www.irekia.euskadi.eus/uploads/cover_photos/36923/original/brecha_salarial.jpg" style="max-width:100%" alt="" />\nBihar, otsailaren 22an, Emakume eta Gizonen Soldata Berdintasunaren aldeko Eguna izanik, Emakunde Emakumearen Euskal Erakundeak salatu du soldata diskriminazioa dela gaur egun emakumeen eta gizonen arteko ezberdintasuna eragin eta betikotzen duen faktoreetako bat.\nEgun, emakume eta gizonen arteko soldata diferentzia 7.489 eurokoa da EAEn (Iturria: INEren Soldata Egituraren Inkesta). Langile bakoitzeko bataz besteko irabaztea 31.271 eurokoa da gizonen kasuan eta 23.781 eurokoa emakumeen kasuan. Sektoreak kontuan izanda, diferentzia handienak zerbitzuen sektorean ematen dira, hain justu, emakume gehien duen sektorean.\nLan munduan ematen den zereginen bereizketa da era honetako diskriminazioaren jatorrian dagoen faktoretako bat. Lanpostuen bereizketa bertikal eta horizontalak zenbait lanpostu konkretuetara bideratzen du emakumea edo lidergo postuetara heltzea eragozten dio. Bereizketa honen ondorioz, emakumeak ugarien diren hainbat lanpostu daude, eta ordainsaria eskasagoa izaten da hauetan.\nHonekin batera, kontuan izan behar da askotan emakumeak malgutasun handiagoko lanpostuak aukeratzen dituela lanean eta familian dituen eginbeharrak orekatu ahal izateko, eta horrek zereginen bereizketa hori indartzen duela. Ondorioz, zatikako ordutegia duten lanpostuetan emakumeak nagusi dira mundu osoan.\nZehazki, Euskal Autonomia Erkidegoan (EAE) zatikako kontratua duten lanpostuen %80 baino gehiago emakumeek betetzen dituzte.\nEz dugu ahaztu behar sektore informalean lan egiten dutenen gehienak emakumeak direla. Oraindik portzentaje handi batean emakumeei egokitzen zaien familia eta etxeko lanaren ardurak galarazi egiten dio sarritan emakumeari lan munduan gizonarekin berdintasunez lehiatzeko aukera.\nGainera, hainbat lan eremutan gizonezkoen presentzia nagusi izanik, hauek jasotzen dituzten ordainsari osagarriek oraindik gehiago handitzen dute batzuen eta besteen arteko soldaten arteko diferentzia, oinarrizko soldaten gainetik.\nSexua soldata diskriminazioan modu erabakigarrian eragiten duen aldagai gisa bi bidetatik gauzatzen da: lehenik eta behin, inplizituki, kontratu mota, iraupena edo okupazio motaren gisako aldagaien barruan eta, bigarrenik, esplizituki, laneko jakineko mailetan. Izan ere, kontratu mota, iraupen eta okupazio berdina izan arren, aldeak antzematen dira emakumeek eta gizonezkoek jasotako soldaten artean.\nEmakundek landutako “Soldata arraila: eragileak eta adierazleak” txostenean gai honi buruzko informazio gehiago aurkituko duzue. Pdf formatuan jaitsi dezakezue.\nEAEko emakumeen lanbide ibilbide eta egoerako desberdintasuna : Emakumezkoen talentua alferrik galtzearen kostu erlatiboa. txostena\nPrentsa digitalaren foroetako iruzkin anonimoetako matxismoa aztertu du Emakunderen beka jaso duen ikerketa batek